Jann Sjursen (KD), 2004-05-26:
Lad mig indledningsvis sige, at Kristendemokraterne naturligvis stemmer for det forslag til vedtagelse, som vi selv er medforslagsstillere til.
Det gør vi med stor glæde, idet vi finder, at det forhandlingsforløb, der er foregået, siden vi sidst diskuterede opgradering af Thuleradaren her i Folketinget, har været overordentlig positivt.
Det skyldes ikke mindst, at de grønlandske aktører, landsstyre og Landsting, også er gået aktivt ind i at sikre de ønsker, der fra grønlandsk side har været rejst i hele processen, og som også er blevet understøttet af den danske regering.
De tre grundelementer, der er i det aftalekompleks, som der nu er opnået enighed om mellem USA, Danmark og Grønland, om en modernisering af forsvarsaftalen og etablering af et økonomisk-teknisk samarbejde og også et samarbejde om miljø i Grønland, repræsenterer i virkeligheden et flot resultat af det forhandlingsforløb, der har været.
Når Kristendemokraterne i dag tilslutter sig, at Danmark kan svare positivt tilbage på det brev, som udenrigsminister Colin Powell sendte med anmodning om en mulighed for opgradering af Thuleradaren, så skyldes det jo altså i virkeligheden, at vi først og fremmest har fået et ja fra grønlandsk side.
Da vi diskuterede spørgsmålet sidste gang her i Folketinget, sagde jeg, at partiets stillingtagen ene og alene ville bero på, hvilken melding vi fik fra Grønland.
Vi er vel klar over grundloven, som skriver, at det er den danske regering, der fører rigets udenrigspolitik, men i det her spørgsmål ville vi lade det være afgørende, hvad det grønlandske landsstyre, det grønlandske Landsting ville nå frem til.
Nåede man frem til, at man ikke ville acceptere en opgradering af Thuleradaren, så ville vores opfattelse være den, at Danmark skulle svare negativt på den amerikanske henvendelse. Med det forhandlingsforløb in mente, som nu har været i gang, og med de resultater, der er opnået, hvor der altså er kommet det, jeg vil kalde et grønlandsk ja, så siger vi også ja til det aftalekompleks, som er indgået. Så har der også i debatten i dag været diskussioner om missilforsvaret mere generelt.
Det får vi så anledning til at drøfte endnu en gang på Enhedslistens foranledning i næste folketingssamling, og det er jo også o.k., men jeg kan da allerede nu sige, at vi fra Kristendemokraternes side fortsat er kritiske over for missilforsvarsprojektet.
vil jeg godt sige, frem om, at det vil igangsætte et megarustningskapløb, hvis missilforsvarsprojektet bliver realiseret. Det har også været Kristendemokraternes eller tidligere Kristeligt Folkepartis argument, at det frygtede vi, men jeg mener ikke efter det forløb, der har været, siden amerikanerne opsagde ABM-aftalen, og med den dialog, der har været med Rusland, som jeg synes er lykkedes meget godt, mindre godt i forhold til Kina, at man fuldstændig ureflekteret kan sige, at projektet bare vil føre til et nyt oprustningskapløb.
Det, der fortsat er vores dybere betænkeligheder, er mere, hvorvidt det overhovedet er fornuftigt at bruge de vanvittig mange økonomiske ressourcer, som skal investeres i det projekt, i forhold til, hvad man i virkeligheden ellers kunne gøre for at tilvejebringe sikkerhed i denne verden for de samme midler.
Endelig kan man selvfølgelig også have nogle tekniske synspunkter på, om det overhovedet er realistisk at gennemføre projektet, men det er så måske ovre på den amerikanske banehalvdel, vi så bevæger os, med hensyn til hvad de vil bruge ressourcer og forskning til.
Det kommer vi tilbage til i næste folketingssamling, så derfor ser vi blot i denne omgang på det arbejde, der er gjort fra grønlandsk og dansk side, for at få amerikanerne
med, ikke mindst også på spørgsmålet om en modernisering af forsvarsaftalen af 1951, som har været utrolig vigtig for Grønland
Ikke mindst det element vil jeg godt fremhæve her i debatten, for jeg synes, det er vigtigt, at vi nu får en forsvarsaftale med tillæg, som viser, at kongeriget altså ser anderledes ud i dag, og at vi behandler hinanden anderledes, end man gjorde, dengang aftalen blev indgået i 1951.
synes jeg, det har været vigtigt.
Vi tilslutter os selvfølgelig det forslag til vedtagelse, som vi er medforslagsstillere til.